《梅雪四律代张翚徐术陆平沈廉赋 其三》
元代·凌云翰

梅开岂与雪相谋，雪到梅边分外幽。算老只除松强项，论交还使竹低头。

增添冷艳疑临镜，封闭寒香不入楼。对此一时清兴发，西湖船胜剡溪舟。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。